464.16 REGOLAMENTIDWAR LI ĊENZI GĦALL-EŻERĊIZZJU TA’ PROFESSJONIJIET KOMPLIMENTARI GĦALL-MEDIĊINA L-AVVIŻ LEGALI 277 ta’ l-2008. L-AVVIŻ LEGALI 277 ta’ l-2008. 1. Titolu. It-titolu ta’ dawn ir-regolamenti huwa Regolamenti dwar Li ċenzi għall-Eżerċizzju ta’ Professjonijiet Komplimentari għall-Mediċina. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar il-Professjonijiet tas-Saħħa; Kap. 464. Kap. 464. " il-Kunsill " tfisser il-Kunsill tal-Professjonijiet Komplimentari għall-Mediċina, imwaqqaf taħt l-artikolu 26 ta’ l-Att; "liċenza " tfisser li ċenza għall-eżerċizzju bħala professjonist komplimentari għall-mediċina, maħruġa taħt dawn ir-regolamenti. 3. Għoti ta’ liċenza. Il-liċenza għandha tingħata mill-President ta’ Malta lil dawk il-persuni li jkollhom isimhom imniżżel f’xi wieħed mir-reġistri li jkollu l-Kunsill u bir-rakkomandazzjoni tal-Kunsill. 4. Kondizzjonijiet tal-liċenza. (1) Għandha tingħata liċenza lil dawk il-persuni li jkunu konformi ma’ dawn il-kondizzjonijiet kollha li ġejjin: (a) ikollhom grad rikonoxxut fis-suġġett rispettiv tagħhom; (b) ikunu ġew reġistrati mal-Kunsill għal perjodu mill-inqas ta’ sentejn; u (ċ) ikunu ilhom jeżerċitaw il-professjoni rispettiva tagħhom fuq bażi full-time għal żmien sentejn jew perjodu ekwivalenti. (2) Kull min ma jissodisfax il-ħtiġiet tas-sub regolament (1) jingħata biss liċenza wara ħames snin minn meta jkun irreġistra ruħumal-Kunsill u wara li jkun eżerċita l-professjoni relattiva fuq bażi full-time għal żmien ħames snin jew perjodu ekwivalenti. 5. Kodiċi ta’ prattika. Dawk il-persuni li tkun inħarġitilhom liċenza, jew li jkunu ġew re;istrati biex tinħarġilhom liċenza taħt dawn ir-regolamenti, ikollhom id-dmir li jikkonformaw ruħhom mal-kondizzjonijiet u li jissodisfaw il-ħtiġiet stipulati fil-Kodiċi ta’ Prattika tal-professjoni rispettiva tagħhom.